**LIDERI U INOVACIJAMA ZA**

**EFIKASNIJE UPRAVLJANJE BIO-OTPADOM**

**JKP „Higijena Pančevo“**

Ovo preduzeće je prvo u Srbiji pilotiralo sistem odvajanja komunalnog otpada u domaćinstvima. Svako od ovih domaćinstava koja su bila uključena program u „pilot zoni“ grada dobilo je kućni komposter za odlaganje otpada od hrane i zelenog otpada iz dvorišta. Kompost nastane na ovaj način može da se koristi kao đubrivo. Uz to, domaćinstva su dobila i posude za odvajanje plastične PET ambalaže i za mešani komunalni otpad, dok na zajedničkim uličnim punktovima mogu da odlažu i staklo. „Higijena Pančevo“ takođe meri količinu prikupljenog komunalnog otpada i o tome će voditi elektronsku evidenciju, kako bi domaćinstva uslugu odnošenja smeća plaćala prema količini mešovitog komunalnog otpada koju bacaju.

**Javno komunalno preduzeće „Topola“**

Ovo preduzeće je uvelo sistem kompostiranja otpada od hrane i zelenog otpada iz restorana i kafića, kao i iz jedne ulice u Topoli. Od prikupljenog bio-otpada prave kompost, koji je nakon provere kvaliteta iskorišćen za đubrenje zelenih površina u opštini Topola.

**Javno komunalno preduzeće „Regionalni centar za upravljanje otpadom Duboko Užice“**

Na samoj deponiji otvoren je prvi Edukativni centar za upravljanje komunalnim otpadom u Srbiji, koji će služiti edukaciju dece, udruženja i pojedinaca koji se bave zaštitom životne sredine. Cilj edukacije je da ukaže na važnost odvajanja otpada u domaćinstvima, kako bi on mogao da postane sirovina za nastanak novih proizvoda ili proizvodnju energije, kao i da javnosti upozna sa načinom rada deponije.

**Mlekara „Petrov“, Veliko Središte kod Vršca**

Ova mlekara otpad od granja iz vršačkih vinogradakoristi zaproizvodnju bio-peleta koje zatim upotrebljava kao gorivo za potrebe proizvodnje mlečnih proizvoda. Takođe, mlekara za te potrebe balira i koristi slamu sa svoje farme, ali su se odlučili da uvedu novu praksu, jer pelet od ostataka vinove loze ima bolju kalorijsku vrednost od slame. Tako sa manje sirovina proizvode više energije, a granje iz vinograda se ne spaljuje i ne završava na deponijama.

**Bioidea, Beograd/Sjenica**

Ova organizacija civilnog društva je, u saradnji sa Institutom za opštu i fizičku hemiju iz Beograda, patentirala posudu pomoću koje od jestivog otpadnog ulja u kućnim uslovima mogu da se naprave sapuni i sveće. Takođe su održali obuke izrade sapuna za 100 žena koje žive u ruralnim područjima Srbije, kao što je kraj oko Sjenice, kako bi im pružili mogućnost da sebi obezbede dodatni izvor prihoda.

**„Agrose“, Mladenovac**

Ova kompanija se primarno bavi proizvodnjom džemova od šipka i uslužnim pasiranjem voća. Koštice koje ostaju nakon prerade voća ne bacaju, već od njih proizvode različite vrste jestivog i kozmetičkog ulja za ljudsku upotrebu, kao i brašno koje može da se koristi kao dodatak ishrani životinja. Na taj način smanjuju količinu otpada od hrane koja nastaje u lancu prerade voća.

**„Hyperether**”**, Novi Sad**

Ova kompanijaje razvila mobilnu aplikaciju, koja doprinosi smanjenju otpada od hrane, tako što na osnovu fotografija hrane u frižideru prati kada ističe rok hrani u frižideru i upozorava korisnike da je na vreme iskoriste. Takođe, aplikacija nudi recepte kako da se iskoriste namirnice koje korisnik ima u frižideru. Za građane je aplikacija dostupna besplatno.